Temeljem članka 7. stavka 3. Odluke o osnivanju ustanove Kulturno - informativni centar otoka Šolte („Službeni glasnik Općine Šolta“ broj 11/2013), članka 37. stavka 2. i članka 39. stavka 3. Zakona o kulturnim vijećima i financiranju javnih potreba u kulturi („Narodne novine“, broj 83/22) i Odluke o davanju prethodne suglasnosti Općinskog vijeća Općine Šolta („Službeni glasnik Općine Šolta“ br.\_\_\_\_\_\_\_\_), vršitelj dužnosti ravnatelja Kulturno- informativnog centra otoka Šolte donosi

# S T A T U T

**Kulturno-informativnog centra otoka Šolte**

## OPĆE ODREDBE

**Članak 1.**

Ovim Statutom Kulturno-informativnog centra otoka Šolte (u nastavku teksta: Statut), u skladu sa zakonom i aktom o osnivanju Kulturno-informativnog centra otoka Šolte kao ustanove, uređuje se status, naziv, sjedište, zastupanje i predstavljanje, odgovornost za obaveze KICOŠ-a, djelatnost, ustrojstvo, vođenje i upravljanje, djelokrug i način rada, imovina, opći akti, javnost rada, te druga pitanja važna za obavljanje djelatnosti Kulturno- informativnog centra otoka Šolte.

## Članak 2.

Kulturno-informativni centar otoka Šolte (u daljnjem tekstu: Centar), obavlja svoju djelatnost sukladno Zakonu o ustanovama, Odluci o osnivanju Centra, ovom Statutu i drugim općim aktima Centra.

## Članak 3.

Centar je upisan u sudski registar ustanova, rješenjem Trgovačkog suda u Splitu, Tt-14/77-3 pod nazivom Kulturno – informativni centar otoka Šolte, dana 17.1.2014. godine.

## Članak 4.

Osnivač Centra je Općina Šolta (u daljnjem tekstu: Osnivač), Podkuća 8, 21430 Grohote, OIB: 38621571773.

## Članak 5.

Centar je osnovan na neodređeno vrijeme.

## NAZIV I SJEDIŠTE

**Članak 6.**

Centar obavlja svoju djelatnost, posluje i sudjeluje u pravnom prometu pod nazivom: Kulturno-informativni centar otoka Šolte, skraćeni naziv: KICOŠ.

## Članak 7.

Sjedište Centra je u Grohotama, Podkuća 8, Otok Šolta.

Centar može promijeniti naziv i sjedište posebnom odlukom Osnivača. Naziv mora biti istaknut na zgradi centra.

## DJELATNOST, PRAVNI PROMET I PEČAT

**Članak 8.**

Predmet djelatnosti Centra:

* + zaštita, očuvanje i promocija materijalne i nematerijalne, povijesne i kulturne baštine na području Općine Šolta i njezino stavljanje u funkciju radi unapređenja ponude kulturnih sadržaja otoka Šolte s ciljem razvoja kulturnog turizma
	+ upravljanje nekretninama i lokalitetima od povijesno-kulturnog značaja na području općine Šolta kao i osmišljavanje programa njihovog oživljavanja i dostupnosti, primjerenoj svrsi kulturne ponude, a u skladu s odgovarajućim mjerama zaštite i važećim propisima RH
	+ promocija izvornog, lokalnog, tradicionalnog i suvremenog stvaralaštva na području svih vidova umjetničkog izričaja, umjetničkog obrta, kućne radinosti i amaterizma, te u tu svrhu organiziranje radionica, likovnih izložbi te glazbeno-scenskih i inih događanja i manifestacija, kako na području Općine Šolta, tako i u ostalim sredinama Splitsko-dalmatinske županije i Republike Hrvatske, kao i njihovo dokumentiranje i arhiviranje
	+ uspostavljanje kulturne suradnje na međunarodnoj razini u svrhu promocije Općine Šolta u inozemstvu, osobito među predstavnicima dijaspore otoka Šolte
	+ osmišljavanje, organiziranje i koordinacija kulturnih programa i manifestacija

## Članak 9.

Pored djelatnosti upisane u sudski registar, Centar može obavljati i druge djelatnosti koje služe obavljanju djelatnosti upisane u sudski registar ustanova, ako se one u manjem opsegu ili uobičajeno obavljaju uz upisanu djelatnost.

Centar kao samostalna kulturna, umjetnička i informativna javna ustanova, koja revitalizira, osniva, objedinjuje i koordinira rad svih kulturnih ustanova i udruga te kulturnih destinacija organizira izložbe, predstave, koncerte i druge kulturne programe.

Centar može promijeniti djelatnost posebnom odlukom Osnivača (odnosno njegovog predstavničkog tijela).

## Članak 10.

Centar obavlja djelatnosti iz prethodna dva članka na temelju Godišnjeg programa rada.

## Članak 11.

Centar je pravna osoba. U pravnom prometu s trećim osobama Centar ima prava i obveze utvrđene zakonom i drugim propisima, odlukama Osnivača, ovim Statutom i drugim općim aktima Centra. Centar odgovara za svoje obveze cijelom svojom imovinom. Osnivač odgovara za obveze Centra solidarno i neograničeno.

## Članak 12.

Centar ima pečat, pravokutnog oblika, 55 mm dužine na kojem velikim tiskanim slovima piše puni naziv centra.

Pečatom iz stavka 1. ovog članka ovjeravaju se isprave koje izdaje Centar te isti služi za redovito administrativno i financijsko poslovanje Centra.

Kada to bude moguće, isprave će se ovjeravati važećim elektronskim potpisom.

## ZASTUPANJE I PREDSTAVLJANJE

**Članak 13.**

Centar zastupa i predstavlja ravnatelj.

Ravnatelj je ovlašten u ime Centra zaključivati ugovore i obavljati druge pravne radnje u svezi s radom i poslovanjem Centra u zemlji i inozemstvu te zastupati Centar pred sudovima, upravnim i drugim državnim tijelima te pravnim osobama sa javnim ovlastima sukladno zakonu i ovom Statutu. Ravnatelj je odgovoran za zakonitost rada Centra.

## Članak 14.

Ravnatelj može dati drugoj osobi pisanu punomoć da zastupa Centar u pravnom prometu, tj. da poduzima određene pravne radnje, kao i da zastupa Centar pred sudovima, upravnim i drugim državnim tijelima te pravnim osobama sa javnim ovlastima, ali u granicama svojih ovlasti, a daje se sukladno odredbama zakona kojim se uređuju obvezni odnosi.

## UNUTARNJE USTROJSTVO

**Članak 15.**

Unutarnje ustrojstvo i način rada, po potrebi, utvrđuje ravnatelj posebnom odlukom, uz prethodnu suglasnost predstavničkog tijela Osnivača.

## Članak 16.

Unutarnjim ustrojstvom osigurava se racionalno i djelotvorno obavljanje djelatnosti, odnosno ostvarivanje svrhe zbog koje se i Centar osnovao.

## ORGANI CENTRA

Organi Centra su:

* + ravnatelj

**Ravnatelj**

**Članak 17.**

## Članak 18.

Centrom neposredno upravlja ravnatelj.

Ravnatelj ima položaj stručnog voditelja i ovlaštenje za zastupanje Centra.

## Članak 19.

Za ravnatelja može biti imenovana osoba koja ispunjava uvjete propisane zakonom, natječajem, ovim Statutom i ostalim aktima Centra.

Za ravnatelja Centra može se imenovati osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij iz područja umjetnosti,
* odlikuje se stručnim, radnim i organizacijskim sposobnostima
* ima tri godine radnog iskustva na istim ili sličnim poslovima
* znanje najmanje jednog stranog jezika

## Članak 20.

Ravnatelj se imenuje na vrijeme od 4 (četiri) godine. Nakon isteka mandata, ista osoba može biti ponovno imenovana za ravnatelja.

## Članak 21.

Ravnatelja imenuje izvršno tijelo Osnivača na temelju javnog natječaja. Javni natječaj iz stavka I. ovoga članka raspisuje i provodi ustanova.

## Članak 22.

Ravnatelj kao organ upravljanja Centrom uz prethodnu suglasnost predstavničkog tijela Osnivača:

* + donosi Statut i druge opće akte Centra,
	+ donosi Godišnji program rada Centra,
	+ odlučuje o Financijskom planu i Godišnjem obračunu Centra,

## Članak 23.

Ravnatelj kao poslovodni organ i organ upravljanja samostalno:

* organizira i vodi rad i poslovanje Centra,
* predstavlja i zastupa Centar,
* poduzima sve pravne radnje u ime i za račun Centra,
* zastupa Centar u svim postupcima pred sudovima, upravnim i drugim državnim tijelima te pravnim osobama s javnim ovlastima,
* predlaže Osnivaču statusne promjene i promjenu djelatnosti Centra,
* donosi odluku o izboru djelatnika Centra,
* odlučuje o zahtjevima za zaštitu prava, prigovorima i žalbama djelatnika Centra,
* izvršava godišnji program rada i razvoja i nadzire njegovo izvršenje, najmanje jednom godišnje podnosi izvješće Vijeću Općine Šolta o poslovanju Centra i realizaciji programa,
* obavlja i druge poslove utvrđene zakonom, Odlukom o osnivanju Centra, ovim Statutom i drugim općim aktima Centra.

Ravnatelj je odgovoran za provođenje poslovne politike Centra u okviru zakona, Odluke o osnivanju Centra i ovog Statuta.

## Članak 24.

Ravnatelj vodi stručni rad Centra i odgovoran je za njega.

## Članak 25.

Ravnatelj se imenuje na temelju javnog natječaja kojeg raspisuje Centar, a najkasnije tri mjeseca prije isteka mandata dotadašnjem ravnatelju. Natječaj za imenovanje ravnatelja obvezno se objavljuje u Narodnim novinama i na mrežnoj stranici Centra. U javnom natječaju objavljuju se uvjeti koje mora ispunjavati kandidat, traženi dokazi o ispunjavanju uvjeta, vrijeme za koje se imenuje, rok do kojeg se primaju prijave kandidata i rok u kojem će prijavljeni kandidati biti obaviješteni o izboru.

Rok za podnošenje prijave ne može biti kraći od 30 dana, a rok u kojem se kandidati obavještavaju o izboru ne može biti dulji od 45 dana od dana isteka roka za podnošenje prijava. U roku od osam dana od dana isteka natječajnog roka ustanova je dužna pristiglu natječajnu dokumentaciju dostaviti izvršnom tijelu Osnivača.

## Članak 26.

O rezultatima natječaja obavještavaju se svi kandidati najkasnije u roku od 45 dana od dana isteka roka za podnošenje prijava po natječaju.

Osoba koja je podnijela prijavu na natječaj za ravnatelja, a nije izabrana ima pravo pregleda natječajnog materijala i podnošenja tužbe nadležnom sudskom tijelu u roku propisanom zakonom, zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

## Članak 27.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti, a do imenovanja ravnatelja na temelju ponovljenog natječaja, izvršno tijelo Osnivača će imenovati vršitelja dužnosti, ali najduže do godinu dana.

Ustanova je dužna raspisati novi natječaj u roku od 30 dana od dana imenovanja vršitelja dužnosti.

## Članak 28.

Ravnatelj Centra može odlukom Osnivača izvršnog tijela biti razriješen i prije isteka roka na koji je imenovan.

Ravnatelja razrješava izvršno tijelo Osnivača u slučajevima utvrđenim zakonom.

Prije donošenja odluke o razrješavanju, ravnatelju se mora dati mogućnost izjašnjenja o razlozima za razrješavanje.

U slučaju razrješenja ravnatelja dužnosti, novi ravnatelj mora biti imenovan u roku od 3 (tri) mjeseca od razrješenja dosadašnjeg ravnatelja. Do isteka navedenog roka, privremenog vršitelja dužnosti imenovat će izvršno tijelo Osnivača.

Osnivač je dužan razriješiti ravnatelja:

* ako ravnatelj sam zatraži razrješenje u skladu s ugovorom o radu,
* ako nastanu takvi razlozi koji po posebnim propisima ili propisima kojima se uređuju radni odnosi dovode do prestanka ugovora o radu,
* ako ravnatelj ne postupa po propisima ili općim aktima Centra, ili neosnovano ne izvršava odluke Općinskog vijeća ili postupa protivno njima,
* ako ravnatelj svojim nesavjesnim ili nepravilnim radom prouzroči Centru veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Centra.

## Članak 29.

S ravnateljem će izvršno tijelo Osnivača, kao poslodavac, sklopiti ugovor o radu, s kojim će se urediti osnovna prava i obveze ravnatelja iz radnog odnosa (trajanje radnog odnosa, radno vrijeme, godišnji odmor, plaćeni dopust, neplaćeni dopust, plaća, naknade plaće i druga materijalna prava i dr.).

## OPĆI I DRUGI AKTI

**Članak 30.**

Opći akti Ustanove su: Statut, poslovnik, pravilnici, programi, planovi i odluke kojima se uređuju (opći) odnosi, tj. uređuju pitanja od općeg interesa za Centar.

Opće akte donosi ravnatelj. Opći akti koji se donose uz prethodnu suglasnost predstavničkog tijela Osnivača su:

* na Statut te njegove izmjene i dopune,
* na opći akt kojim se uređuje unutarnje ustrojstvo Centra,
* na opći akt kojim se mijenja djelatnost Centra,
* na otuđenje nekretnine Centra
* o promjeni naziva i sjedišta u smislu članka 7. ovog Statuta
* opći akt kojim se uređuju materijalna i ostala prava zaposlenih

Drugi opći akti za koje nije ovim Statutom propisana prethodna suglasnost predstavničkog tijela Osnivača, donose se uz suglasnost izvršnog tijela Osnivača.

## Članak 31.

Opći akti stupaju na snagu osmog dana od dana objave na web stranici Centra, a iznimno, ako je to propisano općim aktom, dan iza dana objave na web stranici Centra.

Ukoliko je kod donošenja određenog općeg akta ovim Statutom propisana prethodna suglasnost predstavničkog tijela Osnivača, takav opći akt može se donijeti i objaviti tek nakon dobivanja potrebne prethodne suglasnosti.

Izmjene i dopune općih akata donose se po istom postupku kao i sami opći akti. Centar je obvezan jedan primjerak općeg akta koji je donesen, odnosno koji je stupio na snagu sukladno odredbama ovog Statuta, dostaviti Osnivaču.

## Članak 32.

Drugi akti su oni akti koji nemaju karakter općeg akta u smislu zakona i ovog Statuta, tj. kojima se rješava o pojedinačnim stvarima, a to su: odluka, zaključak, rješenje, uputstvo, nalog i dr. akti sukladno zakonu, ovim Statutom i drugim općim aktima Centra.

## IMOVINA USTANOVE

**Članak 33.**

Imovinu Centra čine stvari (pokretne i nepokretne) prava i novčana sredstva.

Imovinom raspolaže Centar pod uvjetima i na način propisan zakonom, propisima donesenim na temelju zakona i ovim Statutom.

Imovinu Centra čine sredstva pribavljena od Osnivača, stečena pružanjem usluga ili pribavljena iz drugih izvora.

## Članak 34.

O korištenju i raspolaganju imovinom Centra odlučuje ravnatelj, sukladno Odluci o osnivanju Centra i ovom Statutu.

## Članak 35.

Centar ne može bez prethodne suglasnosti Osnivača steći, opteretiti ili otuđiti nekretnine ili drugu imovinu.

## Članak 36.

Ravnatelj je ovlašten bez suglasnosti Osnivača izdavati i potpisivati naloge za nabavku potrošnog materijala i usluga, te nabavku sredstava za obavljanje usluga u tekućem investicionom održavanju Centra, do iznosa predviđenog u Financijskom planu Centra za tekuću godinu.

## Članak 37.

Financijska sredstva potrebna za rad Centra osiguravaju se u Proračunu Općine Šolta, Proračunu Splitsko-dalmatinske županije sukladno dostavljenim projektima i u Državnom proračunu sukladno projektima te od vlastitih prihoda, zaklada, sponzorstva, darova i inih prihoda u skladu sa zakonom.

## Članak 38.

Financijsko poslovanje i računovodstvo Centra vodi se u skladu s propisima za proračunske korisnike.

## Članak 39.

Centar za svaku kalendarsku godinu donosi financijski plan za trogodišnje razdoblje, polugodišnji izvještaj o izvršavanju financijskog plana, godišnji izvještaj o izvršenju financijskog plana, kvartalne, polugodišnje i godišnje financijske izvještaje te ostale financijske dokumente sukladno posebnim propisima. Na temelju navedenih izvještaja ravnatelj podnosi izvješće o poslovanju predstavničkom tijelu Osnivača ustanove. Ravnatelj je dužan podnijeti odgovarajuća dodatna izvješća o radu i poslovanju predstavničkom tijelu Osnivača ako oni to zatraže.

Naredbodavac za izvršenje financijskog plana Centra je ravnatelj.

## PROGRAM RADA

**Članak 40.**

Program rada i program razvitka Centra donosi ravnatelj, kao godišnji ili višegodišnji, uz suglasnost predstavničkog tijela Osnivača.

Program rada načelno sadržava planirane aktivnosti Centra u okviru svoje djelatnosti. Sastavni dio programa rada je i financijski plan.

## Članak 41.

Centar je dužan do 15. rujna tekuće godine, ili do roka koje odredi Osnivač, dostaviti Osnivaču prijedlog programa rada i financijskog plana za sljedeće trogodišnje razdoblje.

## RADNI ODNOSI

**Članak 42.**

Pravni status zaposlenika u Centru, uvjeti za zasnivanje radnog odnosa te ostala pitanja u svezi s njihovim radom uređuje se općim propisima o radu, odnosno u skladu s njima sklopljenim kolektivnim ugovorom, odnosno posebnim općim aktom Centra kojim se uređuju radni odnosi.

## JAVNOST RADA

Rad Centra je javan.

## Članak 43.

Centar osigurava obavještavanje svojih zaposlenika kao i zainteresiranih fizičkih i pravnih osoba, tj. javnost o pitanjima važnim za obavljanje svoje djelatnosti i svom radu, kao i o drugim pitanjima od zajedničkog interesa.

O obavljanju svoje djelatnosti i načinu pružanja usluga Centar izvješćuje pravne osobe i građane:

* sredstvima javnog priopćavanja,
* održavanjem skupova i savjetovanja,
* izdavanjem publikacija,
* na drugi primjeren način.

Sve bitne informacije o radu Centra objavljuju se na mrežnoj stranici Osnivača, gdje se obvezno objavljuju opći akti Centra.

O uvjetima i načinu rada ravnatelj izvješćuje djelatnike:

* objavljivanjem općih akata
* objavljivanjem odluka i zaključaka
* na drugi primjeren način

Za objavljivanje općih akata i bitnih informacija o radu Centra skrbi se ravnatelj.

## Članak 44.

Centar je dužan u primjerenom roku i na prigodan način dati građaninu, pravnoj osobi ili drugom korisniku na njihov zahtjev obavještenje o uvjetima i načinu davanja svojih usluga i obavljanja poslova iz djelatnosti za koju je osnovana i dati mu potrebne podatke.

## Članak 45.

Centar je dužan u razumnom roku davati sredstvima javnog priopćavanja, na njihov zahtjev, informacije o obavljanju svoje djelatnosti i omogućiti im uvid u odgovarajuću dokumentaciju. Centar će uskratiti davanje informacija, odnosno uvida u dokumentaciju ako je ona zakonom ili ovim Statutom određena kao službena, odnosno poslovna tajna, te kada se odnosi na osobne podatke fizičkih osoba.

## Članak 46.

Način osiguravanja javnosti, pobliže može posebnom odlukom odrediti ravnatelj.

## Članak 47.

Samo ravnatelj ili osoba koju ovlasti mogu davati informacije o Centru, odnosno putem sredstava javnog priopćavanja obavještavati javnost o radu, poslovanju i razvoju Centra. Ravnatelj ili osoba koju ovlasti dužni su u okviru svojih ovlaštenja davati nadležnim organima na njihov zahtjev tražene podatke. Za javnost rada odgovoran je ravnatelj.

## POSLOVNA TAJNA

**Članak 48.**

Poslovnom tajnom smatraju se isprave i podaci čije bi priopćavanje ili davanje na uvid neovlaštenim osobama bilo protivno poslovanju Centra ili štetilo njenom poslovnom ugledu, odnosno interesu Centra i Osnivača.

## Članak 49.

Poslovnom tajnom smatraju se:

* dokumenti koje ravnatelj proglase poslovnom tajnom,
* podaci koje nadležno tijelo kao povjerljivo priopći Centru,
* mjere i način postupanja u slučaju nastanka izvanrednih okolnosti,
* dokumenti koji se odnose na obranu,
* plan fizičko-tehničkog osiguranja imovine,
* druge isprave i podaci čije bi priopćavanje neovlaštenoj osobi bilo protivno

interesima Centra, Osnivača te državnih tijela, a koje kao takve odredi ravnatelj.

Isprave i podatke koji predstavljaju poslovnu tajnu, drugim osobama mogu priopćavati ravnatelj ili ovlaštena osoba Osnivača.

## Članak 50.

Isprave i podaci koji se smatraju poslovnom tajnom dužni su čuvati svi zaposlenici bez obzira na koji su način saznali za te isprave i podatke.

Obveza čuvanja poslovne tajne traje i nakon prestanka radnog odnosa u Centru.

**Članak 51**. O čuvanju poslovne tajne neposredno skrbi ravnatelj.

## ZAŠTITA OKOLIŠA

**Članak 52.**

Zaposlenici Centra imaju pravo i dužnost u sklopu svojih poslova i zadaća poduzimati mjere za zaštitu i unapređenje okoliša.

O djelatnostima koje ugrožavaju okoliš svaki zaposlenik je dužan upozoriti ravnatelja.

## Članak 53.

Centar treba obavljati svoju djelatnost tako da se omogući čuvanje, zaštitu i unapređenje životnog okoliša, sprečavanje uzroka i otklanjanja štetnih posljedica koje ugrožavaju prirodne i radom stvorene vrijednosti životnog okoliša.

## NADZOR NAD RADOM USTANOVE

**Članak 54.**

Nadzor nad zakonitošću rada i općih akata Centra provodi ministarstvo nadležno za kulturu.

U provođenju nadzora ravnatelj i drugi zaposlenici dužni su surađivati sa ovlaštenim osobama Osnivača, odnosno tijelima državne uprave koje provode nadzor, te im davati potrebne informacije i predočiti tražene isprave.

## TIJELA OSNIVAČA U ODLUČIVANJU DAVANJA SUGLASNOSTI I DONOŠENJA POSEBNIH ODLUKA

**Članak 55.**

Predstavničko tijelo Osnivača daje prethodnu suglasnost na akte navedene u članku 30. ovog Statuta.

## Članak 56.

Za sve ostale suglasnosti u smislu ovog Statuta, za koje nije u smislu članka 55. ovog Statuta određeno da ih daje predstavničko tijelo Osnivača, nadležno je izvršno tijelo Osnivača.

## ZAVRŠNE ODREDBE

**Članak 57.**

Stupanjem na snagu ovog Statuta prestaje važiti Statut Kulturno-informativnog centra otoka Šolte („Službeni glasnik Općine Šolta“ br. 03/2023).

## Članak 58.

Ovaj Statut stupa na snagu prvoga dana od dana objave u “Službenom glasniku Općine Šolta”.

Grohote, \_\_\_\_\_\_\_\_\_\_\_\_

INT. OZ. D5/2023 v.d. ravnateljice

Marina Garbin